smcproject/ml-wiki-sentences huggingface dataset:
ഗുജറാത്തി സാഹിത്യ പരിഷത്ത് പ്രസിഡൻറായും കേന്ദ്ര സാഹിത്യ അക്കാദമി എക്സിക്യൂട്ടീവ് കൗൺസിൽ അംഗമായും പ്രവർത്തിച്ചിട്ടുള്ള രഘുവീർ അറിയപ്പെടുന്ന കോളമിസ്റ്റുമാണ്.
1938ൽ ജനിച്ച രഘുവീർ ചൗധരി നോവലിസ്റ്റ്, കവി, നിരൂപകൻ, ഗാന്ധിയൻ എന്നീ നിലകളിൽ ശ്രദ്ധേയനാണ്.
1998ൽ ഗുജറാത്ത് യൂനിവേഴ്സിറ്റി ഹിന്ദി വിഭാഗം തലവനായി വിരമിച്ചു.
നവനിർമാൺ പ്രസ്ഥാനത്തിൽ പങ്കാളിയായിരുന്ന ഇദ്ദേഹം അടിയന്തരാവസ്ഥക്കെതിരെ നിലപാട് സ്വീകരിച്ചിരുന്നു.
ഗുജറാത്തിക്ക് പുറമേ ഹിന്ദിയിലും ഇദ്ദേഹത്തിൻെറ രചനകൾ പ്രസിദ്ധീകരിച്ചിട്ടുണ്ട്.
സാഹിത്യ അക്കാദമി കൗൺസിലിലും പ്രസ് കൗൺസിലിലും അംഗമായിരുന്നു.
ഫിലിം ഫെസ്റ്റിവൽ ജൂറി അംഗവുമായിട്ടുണ്ട്.
ഉപാർവാസ്, വേണുവത്സല, അമൃത, രുദ്രമഹാലയ, സോമതീർഥ് എന്നിവ ഏറെ ശ്രദ്ധിക്കപ്പെട്ട രചനകളാണ്.
ഉപാർവാസ് ത്രയത്തിന് 1977-ൽ സാഹിത്യ അക്കാദമി അവാർഡ്
ലഭിച്ചു.
പുരസ്കാരങ്ങൾ രഞ്ജിത്ത് റാം സുവർണ ചന്ദ്രക് സാഹിത്യ അക്കാദമി പുരസ്കാരം 51-ാമത് ജ്ഞാനപീഠ പുരസ്കാരം അവലംബം ↑ Spelling of name is based on his signature.
Other alternative spellings are Raghuvir Chaudhary and Raghuvir Chaudhari.
↑ ↑ ↑ {{ cite web }} :  CS1 maint: unrecognized language ( link ) ↑
രജതകമലം
ഇന്ത്യൻ സിനിമയ്ക്ക് നൽകുന്ന ഒരു പുരസ്കാരമാണ് രജതകമലം .
ഇന്ത്യൻ സിനിമയിൽ മികവു തെളിയിക്കുന്നവർക്ക് എല്ലാ വർഷവും നൽകുന്ന പുരസ്ക്കാരങ്ങളാണ് സുവർണ്ണകമലവും രജതകമലവും.
വെള്ളി താമര എന്നാണ് ഇതിൻറെ മലയാള തർജ്ജമ.
1954ൽ ആണ് ദേശീയ ചലച്ചിത്രപുരസ്ക്കാരങ്ങൾ ഏർപ്പെടുത്തുന്നത്.
ഇന്ത്യൻ ഗവർമെൻറിന്റെ നേരിട്ടുള്ള നിയന്ത്രണത്തിൽ ഡയറക്ടറേറ്റ് ഓഫ് ഫിലിം ഫെസ്റ്റിവൽ ആണ് പുരസ്ക്കാരങ്ങൾ നിർണ്ണയിക്കുന്നത്.
രാഷ്ട്രപതിയാണ് പുരസ്ക്കാരം വിതരണം ചെയ്യുന്നത്.
മികച്ച സിനിമയും സംവിധായകനുമെല്ലാം സുവർണ്ണ കമലം വിഭാഗത്തിലാണ് വരുന്നത് .
രജതകമലത്തിൽ വരുന്നത് താഴെപറയുന്ന വിഭാഗങ്ങളാണ്.
മികച്ച നടൻ മികച്ച നടി മികച്ച സഹനടൻ മികച്ച സഹനടി മികച്ച ബാലതാരം മികച്ച സംഗീത സംവിധായകൻ മികച്ച ഗാനരചയിതാവ് മികച്ച പിന്നണിഗായകൻ മികച്ച പിന്നണിഗായിക മികച്ച കലാസംവിധായകൻ മികച്ച ഛായാഗ്രാഹകൻ മികച്ച നൃത്തസംവിധായകൻ മികച്ച ശബ്ദമിശ്രണം മികച്ച ചിത്രസംയോജനം മികച്ച തിരക്കഥാകൃത്ത് മികച്ച വസ്ത്രാലങ്കാരം മികച്ച ചമയം മികച്ച സ്പെഷൽ ഇഫക്ട് പ്രത്യേക ജൂറി പരാമർശം പരിസ്ഥിതി പ്രാധ്യാന്യമുള്ള മികച്ച സിനിമ കുടുംബ ഉന്നമന ചിത്രം ദേശീയോഥ്ഗ്രഥന ചിത്രം സാമൂഹ്യ പ്രതിബന്ധതയുള്ള ചിത്രം
ഭരണഘടനയുടെ എട്ടാം ഷെഡ്യൂളിൽ പെടുത്തിയ ഭാഷകളിൽ നിന്നും ഓരോ മികച്ച സിനിമകളും തെരഞ്ഞെടുക്കും.
അതുപോലെ എട്ടാം ഷെഡ്യൂളിൽ പെടുത്താത്ത ഭാഷകളിൽ വരുന്ന ചിത്രത്തിനും രജത ചകോരം പുരസ്ക്കാരം നൽകുന്നുണ്ട്.
സിനിമേതര വിഭാഗത്തിലും ഈ പുരസ്ക്കാരം ഏർപ്പെടുത്തിയിട്ടുണ്ട്.
രജകൻ പറയിപെറ്റ പന്തിരുകുലം മാതാവ്‌ പഞ്ചമി പിതാവ് വരരുചി മക്കൾ മേഴത്തോൾ അഗ്നിഹോത്രി പാക്കനാർ രജകൻ കാരയ്ക്കലമ്മ അകവൂർ ചാത്തൻ വടുതല നായർ വള്ളോൻ / തിരുവള്ളുവർ ഉപ്പുകൂറ്റൻ പാണനാർ ഉളിയന്നൂർ പെരുന്തച്ചൻ വായില്ലാക്കുന്നിലപ്പൻ നാറാണത്ത് ഭ്രാന്തൻ This box: view talk edit
പറയിപെറ്റ പന്തിരു കുലത്തിലെ രണ്ടാമത്തെയാണ് രജകൻ .
വരരുചിയാൽ ഉപേക്ഷിക്കപ്പെട്ട ശിശുവിനെ നിളാതീരത്ത്‌ താമസിച്ചിരുന്ന ഒരു അലക്കുകാരനാണ്‌ എടുത്തുവളർത്തിയതെന്ന് കരുതപ്പെടുന്നു.
അഞ്ച് പെണ്മക്കൾ മാത്രമുണ്ടായിരുന്ന ആ അലക്കുകാരൻ തനിക്കു ലഭിച്ച ആൺകുട്ടിയെ സന്തോഷത്തോടെ സ്വീകരിച്ച്‌ രജകൻ എന്ന് നാമകരണവും ചെയ്ത്‌ വളർത്തി എന്നാണ്‌ ഐതിഹ്യം.
വൈദിക വിദ്യാലയം എന്ന വേദപാഠശാല രജകൻ സ്ഥാപിച്ചു.
കടവല്ലൂരിലെ ഈ സ്ഥാപനമാണ് പിന്നീട് വേദപഠനത്തിന്റെ മാറ്റു നോക്കുന്ന പ്രധാന കേന്ദ്രമായ കടവല്ലൂർ അന്യോന്യത്തിന്റെ കേന്ദ്രമായി മാറിയത്.
രജകനും അദ്ദേഹത്തിന്റെ ഗുരുവായ കുമാരിലഭട്ടനും തമ്മിലുള്ള അഭിപ്രായ വ്യത്യാസങ്ങൾ കാരണം പൂർവ്വമീമാംസ രണ്ട് ശാഖകളായി പിരിഞ്ഞ് രജകന്റെ പ്രഭാകര ചിന്താധാരയും കുമാരിലഭട്ടന്റെ ഭട്ട ചിന്താധാരയും ആയി മാറി.
ഭട്ട-ചിന്താധാരയായിരുന്നു കേരളത്തിൽ കൂടുതൽ പ്രചാരത്തിലായത്.
കാലക്രമേണ രജകന്റെ വിദ്യാലയം നാമാവശേഷമാവുകവും തൃശ്ശൂർ , തിരുനാവായ വിദ്യാപീഠങ്ങൾ കടവല്ലൂർ അന്യോന്യം ഏറ്റെടുക്കുകയും ചെയ്തു.
രചന നാരായണൻകുട്ടി ഇംഗ്ലീഷ് വിലാസം https://ml.wikipedia.org/wiki/Rachana_Narayanankutty
മലയാളത്തിലെ ഒരു ചലച്ചിത്രനടിയും ടി. വി. അവതാരകയും ആണ് രചന നാരായണൻകുട്ടി .
നാരായണൻ കുട്ടിയുടേയും നാരായണിടേയും രണ്ടു മക്കളിൽ ഒരാളായിട്ട് തൃശ്ശൂർ ജില്ലയിൽ ആണ് രചനയുടെ ജനനം.
വിദ്യാർത്ഥിയായിരുന്നപ്പോൾ സ്‌ക്കൂൾ കലോത്സവങ്ങളിൽ ശാസ്ത്രീയനൃത്തം , ഓട്ടൻ തുള്ളൽ , കഥകളി , കഥാപ്രസംഗം തുടങ്ങിയ ഇനങ്ങളിൽ പങ്കെടുത്തു.
നാലാം ക്‌ളാസുമുതൽ പത്തുവരെ തൃശൂർ ജില്ലാ കലാതിലകമായിരുന്നു.
പിന്നീട് യൂണിവേഴ്‌സിറ്റി കലാതിലകമായും തിരഞ്ഞെടുക്കപ്പെട്ടിട്ടുണ്ട്.
തൃശൂർ ടൌണിൽ ഒരു മാനേജ്മെന്റ് സ്കൂളിൽ ഇംഗീഷ് അധ്യാപികയായി ജോലി ചെയ്തിരുന്ന അവസരത്തിൽ മിനിസ്ക്രീനിൽ അഭിനയ രംഗത്തെത്തി.
മഴവിൽ മനോരമയിലെ മറിമായം എന്ന ആക്ഷേപ ഹാസ്യ പരിപാടിയിൽ വൽസല എന്ന കഥാപാത്രം ചെയ്യുന്ന രചന, റേഡിയോ ജോക്കിയായും പ്രവർത്തിച്ചിട്ടുണ്ട്.
രചന നായികയായ ആദ്യചലച്ചിത്രമാണ് ലക്കി സ്റ്റാർ .
വർഷം ചിത്രം വേഷം കുറിപ്പ് 1 2001 തീർത്ഥാടനം നായികയുടെ സുഹൃത്ത് 2 2003 നിഴൽക്കുത്ത് 3 2013 ലക്കി സ്റ്റാർ ജാനകി(നായിക) 4 ആമേൻ ക്ലാര 5 101 ചോദ്യങ്ങൾ 6 വല്ലാത്ത പഹയൻ 7 പുണ്യാളൻ അഗർബത്തീസ് അഡ്വക്കേറ്റ് സായി 8 2014 വൺഡേ ജോക്സ് നിശബ്ദ ചിത്രം 9 യു ടൂ ബ്രുടുസ് അപർണ 10 2015 ഐൻ സൈറ ബാനു 11 മൂന്നാമിടം ഹ്രസ്വചിത്രം 13 തിലോത്തമ റോസി(നായിക) 13 കാന്താരി റാണി 14 ഡബിൾ ബാരൽ കൊച്ചുമേരി 15 ലൈഫ് ഓഫ് ജോസൂട്ടി ജെസ്സി 16 അടൂരും തോപ്പിലും അല്ലാത്ത ഭാസി ലേഖ റിലീസ് ആകാത്തത് 17 തിങ്കൾ മുതൽ വെള്ളി വരെ 18 2017 വർണ്യത്തിൽ ആശങ്ക കീർത്തന
- അവലംബം ↑ ↑ പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് രചന നാരായണൻകുട്ടി m3db asianetnews Archived 2013-03-15 at the Wayback Machine .
Mathrubhumi
രചനാന്തരണ വ്യാകരണം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Transformational_grammar
നോം ചോംസ്കി ആവിഷ്കരിച്ച ഒരു ഭാഷാശാസ്ത്രപദ്ധതിയാണ് രചനാന്തരണ വ്യാകരണം അഥവാ രചനാന്തരണ പ്രജനകവ്യാകരണം .
പദസംഹിതാവ്യാകരണത്തിലെ ചോംസ്കിയൻ സമ്പ്രദായത്തിലുള്ള ഒരു പ്രജനകവ്യാകരണമാണ് ഇത്.
ഇക്കാലത്ത്  ഈ മേഖലയിൽ നടക്കുന്ന ഗവേഷണങ്ങളധികവും ചോംസ്കിയുടെ മിനിമലിസ്റ്റ് പരിപാടിയിൽ നിന്ന് പ്രചോദനം ഉൾക്കൊള്ളുന്നവയാണ്.
രങ്ദജിദ് യുണൈറ്റഡ് എഫ്.സി
മേഘാലയആസ്ഥാനമായുള്ള ഇന്ത്യൻ ഫുട്‌ബോൾ ക്ലബുകളിലൊന്നാണ് രങ്ദജിദ് യുണൈറ്റഡ് എഫ്.സി. 1987ലാണ് ക്ലബ് സ്ഥാപിതമായത്.
ഐ-ലീഗ്‌സെക്കന്റ് ഡിവിഷനിലെ നിലവിലെ ജേതാക്കൾ കൂടിയാണ് ഇവർ.
സ്‌പോൺസർ
ഇറ്റാലിയൻ അത്തലറ്റിക് ഫൂട്‌വെയർ കമ്പനിയായ ദിയഡോറയാണ് ഈ ഫുട്‌ബോൾ കമ്പനിയുടെ സ്‌പോൺസർ.
ഇന്ത്യയിൽ ദിയഡോറ സ്‌പോൺസർ ചെയ്യുന്ന ഏക ടീം രങ്ദജിദ് യുണൈറ്റഡ് എഫ്.സിയാണ്.
ഔദ്യോഗിക ഫേസ് ബുക്ക് പേജ്‌ 2.
http://www.mathrubhumi.com/sports/story.php?id=422002 Archived 2014-01-16 at the Wayback Machine .
http://www.123entertainer.com/2014/01/4564645.html%5Bപ്രവർത്തിക്കാത്ത+കണ്ണി%5D 4.
http://www.goal.com/en-us/teams/india/1910/rangdajied-united-fc?fref=ts
രങ്‍ഗുണ
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് രങ്‍ഗുണ .
ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് രങ്‍ഗുണ സ്ഥിതിചെയ്യുന്നത്.
രങ്‍ഗുണ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് രങ്‍ഗുണ ൽ 52 വീടുകൾ ഉണ്ട്.
ആകെ ജനസംഖ്യ 296 ആണ്.
ഇതിൽ 174 പുരുഷന്മാരും 122 സ്ത്രീകളും ഉൾപ്പെടുന്നു.
രങ്‍ഗുണ ലെ സാക്ഷരതാ നിരക്ക് 34.12 ശതമാനമാണ്.
രങ്‍ഗുണ ലെ 6 വയസ്സിനു താഴെയുള്ള കുട്ടികളുടെ എണ്ണം 45 ആണ്.
ഇത് രങ്‍ഗുണ ലെ ആകെ ജനസംഖ്യയുടെ 15.2 ശതമാനമാണ്.
ഇതിൽ 117 പുരുഷന്മാരും 45 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 100 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 84.57 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
രങ്‍ഗുണ ലെ 154  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 52 - - ജനസംഖ്യ 296 174 122 കുട്ടികൾ (0-6) 45 29 16 പട്ടികജാതി 154 94 60 പട്ടിക വർഗ്ഗം 0 0 0 സാക്ഷരത 34.12 % 68.32 % 31.68 % ആകെ ജോലിക്കാർ 162 117 45 ജീവിതവരുമാനമുള്ള ജോലിക്കാർ 162 117 45 താത്കാലിക തൊഴിലെടുക്കുന്നവർ 137 92 45 ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ പുറത്തേക്കുള്ള കണ്ണികൾ ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ അവലംബങ്ങൾ
ബോധൻ സെഹിൻ ഇംഗ്ലീഷ് വിലാസം https://ml.wikipedia.org/wiki/Bohdan_Sehin Bohdan Sehin
ഒരു ഉക്രേനിയൻ സംഗീതസംവിധായകനും സംഗീത പരിപാടികളുടെ സംഘാടകനുമാണ് ബോധൻ ദാരിയോവിച്ച് സെഹിൻ (ജനനം 1976, ബോർഷിവിൽ) .
1976-ൽ ടെർനോപിൽ ഒബ്ലാസ്റ്റിലെ ബോർഷിവിൽ ജനിച്ചു.
1999-ൽ അദ്ദേഹം എൽവിവ് കൺസർവേറ്ററിയിൽ നിന്ന് (പ്രൊഫ. എം. സ്‌കോറിക്കിന്റെ ക്ലാസ്) ബിരുദം നേടി.
അദ്ദേഹത്തിന്റെ സംഗീതം ഉക്രെയ്നിലും വിദേശത്തും നിരന്തരം അവതരിപ്പിക്കപ്പെടുന്നു.
കീവിലെ പോളിഷ് ഇൻസ്റ്റിറ്റ്യൂട്ട്, ഗോഥെ-ഇൻസ്റ്റിറ്റ്യൂട്ട്, ഓസ്ട്രിയൻ കൾച്ചറൽ ഫോറം എന്നിവയുമായി സംഗീത സഹകരണത്തിന്റെ ഭാഗമായിരുന്നു അദ്ദേഹം.
അതേ സമയം, 2012-ൽ, ബോധൻ സെഹിൻ ലിവിവ് റീജിയണൽ ഫിൽഹാർമോണിക് സമകാലിക സംഗീതത്തിന്റെ വികസനത്തിനായി വാണിജ്യ ഡയറക്ടറായും ഇന്റർനാഷണൽ ഫെസ്റ്റിവൽ ഓഫ് കണ്ടംപററി മ്യൂസിക് "കോൺട്രാസ്റ്റ്സ്" എക്സിക്യൂട്ടീവ് ഡയറക്ടറായും പ്രവർത്തിക്കാൻ തുടങ്ങി.
നേട്ടങ്ങൾ എൽ.റെവുറ്റ്സ്കി (2004) ന്റെ പേരിലുള്ള സമ്മാന ജേതാവ്.
സാംസ്കാരിക മന്ത്രിയുടെ സ്കോളർഷിപ്പ് പ്രോഗ്രാമിലും പോളണ്ടിന്റെ ദേശീയ പൈതൃകം "ഗൗഡ് പോളോണിയ"യിലും രണ്ടുതവണ പങ്കെടുത്തു ഫെല്ലോ ഓഫ് ദി വാർസോ ഓട്ടം ഫ്രണ്ട്സ് ഫൗണ്ടേഷൻ (2003).
ഗള്ളിവർ കണക്റ്റ് പ്രോഗ്രാമിൽ നിന്ന് ഗ്രാന്റ് ലഭിച്ചു (2008).
ഉക്രെയ്ൻ പ്രസിഡന്റിൽ നിന്ന് ഗ്രാന്റ് ലഭിച്ചു  (implemented in 2008–2010).
ഉക്രെയ്നിലെ നിരവധി രചനാ മത്സരങ്ങളിലെ വിജയി.
നാഷണൽ യൂണിയൻ ഓഫ് കമ്പോസർസ് ഓഫ് ഉക്രെയ്നിലെ അംഗം.
അവലംബം പുറംകണ്ണികൾ www.dw.com pen.org.ua Archived 2022-03-03 at the Wayback Machine .
day.kyiv.ua Academic Studies Press Archived 2022-03-03 at the Wayback Machine .
ബോധ് ഗയ ഇംഗ്ലീഷ് വിലാസം https://ml.wikipedia.org/wiki/Bodh_Gaya
ബിഹാറിലെ ഗയ ജില്ലയിൽ സ്ഥിതിചെയ്യുന്ന ഒരു പുണ്യകേന്ദ്രമാണ് ബോധ് ഗയ അഥവ ബുദ്ധ ഗയ (ഇംഗ്ലീഷ്: Bodh Gaya ).
ബോധ് ഗയയിൽ വെച്ചാണ് ഗൗതമബുദ്ധൻ ബോധോദയം പ്രാപിച്ചത്.
ഇന്ന് ഈ സ്ഥലത്ത് മഹാബോധി ക്ഷേത്ര സമുച്ചയം നിലകൊള്ളുന്നു.
ഇവിടത്തെ വിഷ്ണുപദ് ക്ഷേത്രവും പ്രസിദ്ധമാണ്.
ബുദ്ധമതസ്ഥരുടെ നാല് പ്രധാന തീർത്ഥാടന കേന്ദ്രങ്ങളിൽ ഒന്നാണ് ബോധ് ഗയ.
ലുംബിനി , സാരാനാഥ് , കുശിനഗരം എന്നിവയാണ് മറ്റ് മൂന്ന് പ്രധാന പുണ്യകേന്ദ്രങ്ങൾ.
2002-ൽ, ബോധ് ഗയയിലെ മഹാബോധി ക്ഷേത്രംത്തിന് യുനെസ്കോയുടെ ലോകപൈതൃക പദവി ലഭിച്ചു.
മഹാബോധി ക്ഷേത്രം മഹാബോധി ക്ഷേത്രം
ബോധ് ഗയയിലെ ഏറ്റവും പ്രധാനപ്പെട്ട കേന്ദ്രം ബുദ്ധഗയ മഹാബോധി ക്ഷേത്രമാണ് .
സംസ്ഥാന തലസ്ഥാനമായ പട്ന യിൽനിന്നും ഏകദേശം 110 കിലോമീറ്റർ തെക്ക് മാറി 24°41′43″N 84°59′38″E ﻿ / ﻿ 24.69528°N 84.99389°E ﻿ / 24.69528; 84.99389 ലാണ് ഈ ക്ഷേത്രം സ്ഥിതിചെയ്യുന്നത്.
ബുദ്ധമതസ്തർ പരിപാവനമായി കരുതുന്ന വജ്രസിംഹാസനവും( Vajrasana ) വിശുദ്ധ ബോധി വൃക്ഷവും ഈ ക്ഷേത്രസമുച്ചയത്തിലാണുള്ളത്.
ശ്രീബുദ്ധൻ ബോധോദയം പ്രാപിച്ചതിന് ഏതാണ് 200 വർഷങ്ങൾക്ക് ശേഷം, ക്രി.
മു250-ൽ, മഹാനായ അശോക ചക്രവർത്തി ബോധ് ഗയ സന്ദർശിക്കുകയിം, ഇവിടെ ഒരു ക്ഷേത്രവും മഠവും സ്ഥാപിക്കുകയുണ്ടായി.
പക്ഷെ ഇത് പിൽകാലത്ത് ഇല്ലാതായി.
ഈ പുരാതന ക്ഷേത്രത്തിന്റെ ചിത്രീകരണങ്ങൾ സാഞ്ചിയിലെ മഹാ സ്തൂപത്തിൽ ആലേഖനം ചെയ്യപ്പെട്ടിട്ടുണ്ട്.
ഇന്ന് കാണുന്ന ക്ഷേത്രം 6ആം നൂറ്റാണ്ടിൽ ഗുപ്ത സാമ്രാജ്യ കാലത്ത് പണികഴിപ്പിച്ചതാണ്.
ഗതാഗതം പട്ന യെയും ബോധ് ഗയയെയും ബന്ധിപ്പിച്ചുകൊണ്ട് രാജ്ഗിർ വഴി ബി.എസ്.റ്റി.
ഡി.സി(BSTDC) യുടെ ബസ്സുകൾ സർവ്വീസ് നടത്തുന്നുണ്ട്.
ഗയ അന്താരാഷ്ട്ര വിമാനത്താവളമാണ് ഏറ്റവും അടുത്തുള്ള വിമാനത്താവളം.
ബോധ് ഗയയിൽനിന്നും ഏകദേശം 7.
മി അകലെയാണ് ഈ വിമാനത്താവളം.
അവലംബം ↑ ↑ 1 2 ↑ ↑ " Sowing the Seeds of the Lotus: A Journey to the Great Pilgrimage Sites of Buddhism, Part I " by John C. Huntington.
Orientations , November 1985 pg 61 ↑ തിർത്ഥാടനം ബൗദ്ധരുടെ പുണ്യസ്ഥലങ്ങൾ നാല് പ്രധാന സ്ഥലങ്ങൾ ബുദ്ധ ഗയ കുശിനഗരം ലുംബിനി സാരാനാഥ് മറ്റ് നാലു സ്ഥലങ്ങൾ രാജ്ഗിർ Sankassa Shravasti വൈശാലി മറ്റു സ്ഥലങ്ങൾ അമരാവതി Chandavaram Devadaha ഗയ കപിലവസ്തു Kesaria കോസാംബി നളന്ദ പാടലീപുത്ര Pava വാരാണസി പിൽകാല കേന്ദ്രങ്ങൾ അജന്ത ഗുഹകൾ ബാറാബാറ് ഗുഹകൾ Bharhut എല്ലോറ ഗുഹകൾ Lalitgiri മഥുര Pandavleni Caves Piprahwa Ratnagiri സാഞ്ചി ഉദയഗിരി വിക്രമശില ക സ തി
ബോനിൻ ദ്വീപസമൂഹം ഇംഗ്ലീഷ് വിലാസം https://ml.wikipedia.org/wiki/Bonin_Islands
മുപ്പതിലധികം ദ്വീപുകൾ ഉൾപ്പെടുന്ന ജപ്പാനിലെ ഒരു ദ്വീപസമൂഹമാണ് ബോനിൻ ദ്വീപുകൾ അഥവാ ഒഗസവാരാ ദ്വീപുകൾ എന്ന് അറിയപ്പെടുന്നത്.
ജപ്പാനിന്റെ തലസ്ഥാനമായ ടോക്യോയിൽ നിന്നും 1000 കിലൊമീറ്റർ തെക്കായാണ് ഈ ദ്വീപുകൾ സ്ഥിതിച്ചെയ്യുന്നത്.
ആൾത്താമസമില്ലാത്തത് എന്ന് അർഥം വരുന്ന ജാപ്പനീസ് വാകായ ബുനിൻ -ഇൽ നിന്നുമാണ് ബോനിൻ എന്ന വാക്ക് ഉണ്ടായത്.
എങ്കിലും ഈ സമൂഹത്തിലെ ദ്വീപുകൾ എല്ലാംത്തന്നെ വിജനമല്ല.
ചിചി-ജിമ , ഹഹ-ജിമ എന്നീ രണ്ട് ദ്വീപുകളിൽ ജനവാസം ഉണ്ട്.
ഈ ദ്വീപുകളുടെ പാരിസ്ഥിതിക പ്രാധാന്യം കണക്കിലെടുത്ത് 2011-ൽ യുനെസ്കോ ഒഗസവാരാ ദ്വീപുകളെ ലോകപൈതൃകപട്ടികയിൽ ഉൾപ്പെടുത്തിയിരുന്നു.
ബോഫറേര
കേപ് വെർഡെ ദ്വീപസമൂഹത്തിലെ ബോവാ വിസ്റ്റ ദ്വീപിന്റെ വടക്കൻ ഭാഗത്തുള്ള ഒരു ഗ്രാമമാണ് ബോഫറേര .
ദ്വീപ് തലസ്ഥാനമായ സാൽ റെയിക്ക് കിഴക്ക് പത്ത് കിലോമീറ്റർ ദൂരത്താണ് ഈ ഗ്രാമം.
ഗാലറി വില്ലേജ് സ്കൂൾ (2012) വില്ലേജ് സ്ക്വയർ (2012) ബോഫററയിലെ പ്രാദേശിക താമസക്കാരൻ (2012) ബോഫറേരയുടെ പ്രധാന തെരുവ് (2012) ഇതും കാണുക കേപ് വെർഡെയിലെ ഗ്രാമങ്ങളുടെയും വാസസ്ഥലങ്ങളുടെയും പട്ടിക പരാമർശങ്ങൾ
ബോബനും മോളിയും (ചലച്ചിത്രം)
ആർ എ പ്രൊഡക്ഷൻസിന്റെ ബാനറിൽ രവി എബ്രഹാം നിർമിച്ച മലയാളചലച്ചിത്രമാണ് ബോബനും മോളിയും .
കാർമൽ പിക്ചേഴ്സ് വിതരണം ചെയ്ത ബോബനും മോളിയും കേരളക്കരയിൽ 1971 ഏപ്രിൽ 30-ന് പ്രദർശനം തുടങ്ങി.
അഭിനേതാക്കൾ മധു കവിയൂർ പൊന്നമ്മ അടൂർ ഭാസി മണവാളൻ ജോസഫ് മുതുകുളം രാഘവൻ പിള്ള ശങ്കരാടി അടൂർ ഭവാനി ബേബി രജനി ബഹദൂർ കടുവാക്കുളം ആന്റണി മാസ്റ്റർ ശേഘർ മീന (നടി) പങ്കജവല്ലി എസ്.പി. പിള്ള വെട്ടൂർ പുരുഷൻ വിജയശ്രീ പിന്നണിഗായകർ കെ.ജെ. യേശുദാസ് പി. സുശീല പി. ജയചന്ദ്രൻ എൽ.ആർ. ഈശ്വരി ബി. വസന്ത , കോറസ് പട്ടം സദൻ രേണുക അണിയറയിൽ സംവിധാനം - ശശികുമാർ നിർമ്മാണം - രവി എബ്രഹാം ബാനർ - ആർ.എ. പ്രോഡക്ഷൻ കഥ - ടോംസ് തിരക്കഥ - എസ്.എൽ. പുരം സദാനന്ദൻ സംഭാഷണം - എസ്.എൽ. പുരം സദാനന്ദൻ ഗാനരചന - വയലാർ രാമവർമ്മ സംഗീതം - ജോസഫ് കൃഷ്ണ സിനീമാട്ടോഗ്രാഫി - പി.ബി. മണി ചിത്രസംയോജനം - കെ. ശങ്കുണ്ണി കലാസംവിധാനം - ആർ.ബി.എസ് മണി ഡിസൈൻ - എസ്.എ നായർ.
ഗാനങ്ങൾ ഗാനരചന - വയലാർ രാമവർമ്മ സംഗീതം - ജോസഫ് കൃഷ്ണ ക്ര.
ഗനം ആലാപനം 1 നന്മ നിറഞ്ഞ മറിയമേ ബി വസന്ത, രേണുക 2 മാലാഖമാരുടെ വളർത്തുകിളികൾ പി സുശീല 3 ഇറ്റലി ജർമ്മനി പട്ടം സദൻ 4 കിലുകിലുക്കാൻ ചെപ്പുകളേ വാ വാ വാ എൽ ആർ ഈശ്വരി 5 മനോരമേ നിൻ പഞ്ചവടിയിൽ കെ ജെ യേശുദാസ് 6 അച്ഛൻ കൊമ്പത്ത് അമ്മ വരമ്പത്ത് പി സുശീല 7 വിദ്യാപീഠം ഇവിടം പി ജയചന്ദ്രൻ.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡേറ്റാബേസിൽ നിന്ന് ബോബനും മോളിയും
ബോധ് ജനത ഗന്ധോല ആശ്രമത്തിന് സമീപം ബോധ് അമ്മയും കുഞ്ഞും
ഇന്ത്യയിലെ ഹിമാചൽ പ്രദേശിലെ ഒരു വംശീയ വിഭാഗമാണ് ഖാസ് ബോഡി എന്നും അറിയപ്പെടുന്ന ബോധ് ജനത .
ലാഹൗൾ തെഹ്‌സിൽ, ലഹൗൾ, സ്പിതി ജില്ലകളിൽ പ്രധാനമായും ഭാഗ, ചന്ദ്ര താഴ്‌വരകളിൽ, എന്നാൽ ഒരു പരിധിവരെ പട്ടാണി താഴ്‌വര, മിയാർ താഴ്‌വര, പാംഗി താഴ്വര, ഹിമാചൽ പ്രദേശ്, പദ്ദർ താഴ്വര എന്നിവയുടെ മുകൾ ഭാഗങ്ങളിലും ജമ്മു കശ്മീരിലും ഇവരെ കാണപ്പെടുന്നു.
അവരുടെ മതം പ്രധാനമായും ബുദ്ധമതമാണ് , അനിമിസ്റ്റിക് , ശൈവ ആചാരങ്ങൾ എന്നിവയും ഇവർ അനുഷ്ഠിക്കാറുണ്ട്.
ജാതിയുടെ അടിസ്ഥാനത്തിൽ, അവരെ രാജ്പുത് , ഠാക്കൂർ അല്ലെങ്കിൽ ക്ഷേത്രി എന്ന് തിരിച്ചറിയുന്നു, എന്നിരുന്നാലും ജാതി നിയമങ്ങൾ സമതലങ്ങളിലെപ്പോലെ ഇവരുടെയിടയിൽ കർക്കശമല്ല.
ചരിത്രപരമായി, ഈ പ്രദേശത്തെ 3-4 പ്രമുഖ കുടുംബങ്ങൾക്ക് പൊതുഭരണത്തിനും വരുമാന ശേഖരണത്തിനും വേണ്ടി ചമ്പ , കുളു അല്ലെങ്കിൽ ലഡാക്ക് രാജാക്കന്മാർ റാണ, വസീർ അല്ലെങ്കിൽ താക്കൂർ എന്നീ സ്ഥാനപ്പേരുകൾ നൽകി.
ഷാമനിസ്റ്റിക്, ലാമിസ്റ്റിക് വിശ്വാസങ്ങൾക്കൊപ്പം അവർക്ക് ആയോധന പാരമ്പര്യങ്ങളും ഉണ്ട്.
ചില കുടുംബങ്ങൾ/കുലങ്ങൾ മുമ്പ് പ്രധാനപ്പെട്ട ജമീന്ദാർ / ജാഗിർദാർമാരായിരുന്നു .
കഴിഞ്ഞ നിരവധി നൂറ്റാണ്ടുകളായി ലഡാക്ക്, കുളു, ചമ്പ എന്നിവിടങ്ങളിലെ ഭരണാധികാരികളുടെ ആധിപത്യത്തിന് കീഴിലാണ് ഈ പ്രദേശം കടന്നുപോകുന്നത് കാരണം കാര്യമായ സാംസ്കാരികവും വംശീയവുമായ സമ്മിശ്രണം ഉണ്ട്.
സംസാരിക്കുന്ന ഭാഷ താഴ്‌വരയിൽ നിന്ന് താഴ്‌വരയിലേക്ക് വ്യത്യാസപ്പെട്ടിരിക്കുന്നു, ചില ഭാഷകൾ കുമയൂണിയോട് വളരെ അടുത്താണ്, മറ്റുള്ളവ ചമ്ബ്യാലിയും ദാരിയും കൂടിച്ചേർന്നതാണ്.
അവർ പുരോഗമനപരവും സംരംഭകരും സത്യസന്ധരും നൂറ്റാണ്ടുകൾ പഴക്കമുള്ള ഇന്ത്യ-ടിബറ്റ്-നേപ്പാൾ വ്യാപാര വഴികളിൽ ഏർപ്പെട്ടവരുമാണ്.
"-ട" പ്രത്യയത്തിന് സമാനമായ "-പാ" (ഉദാ - ബാർപ, കർപ്പ, തോലക്‌പ, ചെർജിപ, ഗെറുംഷിംഗ്‌പ, ഖിങ്‌ഗോപ) (ഉദാ- ഖിംത, സിന്റ, ബ്രക്ത, ബ്രാഗ്‌ത) എന്ന പ്രത്യയത്തിൽ അവസാനിക്കുന്ന വംശനാമങ്ങളുള്ള കുടുംബ ഗ്രൂപ്പുകൾ/കുലങ്ങളായി ക്രമീകരിച്ചിരിക്കുന്നു.
, മുതലായവ) സിംല പ്രദേശത്തിന്റെ കുടുംബ/കുടുംബ നാമങ്ങളിൽ കാണപ്പെടുന്നു.
ഹിമാചലിലെ കലയും കരകൗശലവും
ഏതൊരു പ്രദേശത്തിന്റെയും കലയും കരകൗശലവും അതിന്റെ പരിസ്ഥിതിയുടെയും ജനങ്ങളുടെയും പാരമ്പര്യത്തിന്റെയും പ്രതിഫലനമാണ്.
ഈ പ്രസ്താവന ഹിമാചൽ പ്രദേശിലെ നേഗി, ബോധ് ഗോത്രങ്ങൾക്ക് അനുയോജ്യമാണ്, അവർ "പഹാരി" ആഭരണങ്ങൾ സൃഷ്ടിക്കാൻ പ്രകൃതിദത്തമായ ചുറ്റുപാടുകളിൽ നിന്ന് ഘടകങ്ങൾ കടമെടുത്ത് കാഠിന്യവും ദൃഢതയും ശ്വസിക്കുന്നു.
ചില സമുദായങ്ങൾക്ക് തനതായ പാരമ്പര്യങ്ങളുണ്ടെങ്കിലും ചില ആഭരണങ്ങൾ എല്ലാവർക്കും പൊതുവായതാണ്.
കഴുത്തിലെ ആഭരണങ്ങളായ ഹാൻസ്ലി അല്ലെങ്കിൽ ടോക്ക് എന്നറിയപ്പെടുന്ന ചെറിയ പെൻഡന്റുകളും കോയിൻ നെക്ലേസുകൾ എന്നറിയപ്പെടുന്ന ഏറ്റവും പ്രിയപ്പെട്ട നെക്ലേസുകളും ഇതിൽ ഉൾപ്പെടുന്നു.
ഇതും കാണുക ഭോട്ടി കിന്നൗരി ഗ്രന്ഥസൂചിക 1 2 3 Bhasin et al. 1983 , പുറം.
↑ Singh, Bhasin Singh 2008 , പുറം.
ബോബി അലോഷ്യസ് ഇംഗ്ലീഷ് വിലാസം https://ml.wikipedia.org/wiki/Bobby_Aloysius
കേരളത്തിൽ നിന്നുള്ള ഒരു ഹൈ ജമ്പ് താരമാണ് ബോബി അലോഷ്യസ് .
ദേശീയതലത്തിൽ നിരവധി റെക്കോർഡുകൾക്ക് ഉടമയാണ് അവർ .
ഹൈജമ്പിൽ 1995 നും 2012 നും ഇടയിൽ ഇന്ത്യൻ ദക്ഷിണ ഏഷ്യൻ റെക്കോർഡ് ബോബി അലോഷ്യസിന്റെ പേരിലായിരുന്നു.
കർണാടകയുടെ സഹാനകുമാരി 2012 ൽ 1.91 മീറ്റർ റെക്കോർഡ് മറികടന്നു.
കേരളത്തിലെ കണ്ണൂർ ചെമ്പേരിയിൽ ബോബി അലോഷ്യസ് ജനിച്ചു.
ബോബി ലോകമെമ്പാടും നിരവധി തവണ ഇന്ത്യക്ക് വേണ്ടി മത്സരിച്ചു.
2009 വരെ കായിക രംഗത്ത് തുടർന്നു.
ഏതൻസ് ഒളിമ്പിക്സിൽ ഇന്ത്യയെ പ്രതിനിധീകരിച്ചിട്ടുണ്ട്.
ബുസാൻ ഏഷ്യൻ ഗെയിംസിൽ വെള്ളിയും ജക്കാർത്ത ഏഷ്യൻ ചാമ്പ്യൻഷിപ്പിൽ സ്വർണവും നേടുകയുണ്ടായി.
ഇപ്പോൾ തിരുവനന്തപുരം സംസ്ഥാന സ്പോർട്സ് കൗൺസിലിന്റെ അസിസ്റ്റന്റ് സെക്രട്ടറി (ടെക്നിക്കൽ) ആയി പ്രവർത്തിക്കുന്നു.
പത്രപ്രവർത്തകനായ ഷാജൻ സ്കറിയയെ വിവാഹം ചെയ്തിരിക്കുന്നു.
ഇവർക്ക് മൂന്ന് മക്കൾ, സ്റ്റീഫൻ ഹോൾ സ്കറിയ , ഗംഗോത്രി സ്കറിയ, ഋത്വിക് സ്കറിയ എന്നിവരാണ്.
കാലിക്കറ്റ് യൂണിവേഴ്സിറ്റിയിലെ പൂർവ്വ വിദ്യാർത്ഥിനിയാണ്.
നേട്ടങ്ങൾ വർഷം മത്സരം വേദി ഫലം കുറിപ്പുകൾ ഇന്ത്യയെ പ്രതിനിധീകരിക്കുന്നു 2000 ഏഷ്യൻ ചാമ്പ്യൻഷിപ്പ്സ് ജക്കാർത്ത, ഇന്തോനേഷ്യ 1st 1.83 m 2002 കോമൺ‌വെൽത്ത് ഗെയിംസ് മാഞ്ചസ്റ്റർ, യുണൈറ്റഡ് കിംഗ്ഡം 4th 1.87 m ഏഷ്യൻ ചാമ്പ്യൻഷിപ്പ്സ് കൊളംബോ, ശ്രീലങ്ക 2nd 1.84 m ഏഷ്യൻ ഗെയിംസ് ബുസാൻ, ദക്ഷിണ കൊറിയ 2nd 1.88 m 2003 ഏഷ്യൻ ചാമ്പ്യൻഷിപ്പ്സ് മനില, ഫിലിപ്പീൻസ് 4th 1.80 m ആഫ്രോ-ഏഷ്യൻ ഗെയിംസ് ഹൈദരാബാദ്, ഇന്ത്യ 2nd 1.88 m 2004 ഏഷ്യൻ ഇൻഡോർ ചാമ്പ്യൻഷിപ്പ്സ് ടെഹ്‌റാൻ, ഇറാൻ 2nd 1.81 m ഒളിമ്പിക് മത്സരങ്ങൾ ഏതൻസ്, ഗ്രീസ് 28th (q) 1.85 m പുരസ്ക്കാരങ്ങൾ
ഇന്ത്യൻ കായികരംഗത്തെ സമഗ്ര സംഭാവന മാനിച്ച് 2018ൽ ധ്യാൻചന്ദ് പുരസ്ക്കാരം ഇവർക്ക് ലഭിക്കുകയുണ്ടായി.
അവലംബം ↑ http://www.thehindu.com/2002/06/04/stories/2002060402852000.htm
ബംഗ്ലാദേശിലെ മഹാനഗരങ്ങളുടെയും പട്ടണങ്ങളുടെയും പട്ടിക Map of Bangladesh
ബംഗ്ലാദേശിലെ പ്രധാന നഗരങ്ങളുടെയും പട്ടണങ്ങളുടെയും പട്ടിക താഴെക്കൊടുക്കുന്നു: മെട്രോപോലിറ്റൻ നഗരങ്ങൾ ധാക്ക ചിറ്റഗോങ് ഖുൽന രാജ്ഷാഹി ബാരിസാൽ സിൽഹെറ്റ് റങ്പൂർ കോമില്ല ഗാസിപൂർ നാരായൺഗഞ്ച് അവലംബം
ബംഗ്ലാദേശിൽ ഗർഭച്ഛിദ്രം ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
മിക്ക സാഹചര്യങ്ങളിലും ഗർഭച്ഛിദ്രം ബംഗ്ലാദേശിൽ നിയമവിരുദ്ധമാണ്, എന്നാൽ ആർത്തവ നിയന്ത്രണം പലപ്പോഴും പകരമായി ഉപയോഗിക്കാറുണ്ട്.
1860 മുതലുള്ള ശിക്ഷാനിയമമാണ് ബംഗ്ലാദേശിൽ ഇപ്പോഴും നിലനിൽക്കുന്നത്, അവിടെ സ്ത്രീ അപകടത്തിലല്ലെങ്കിൽ ഗർഭച്ഛിദ്രം നിയമവിരുദ്ധമാണ്.
ചരിത്രപരമായി, ഗർഭച്ഛിദ്രം വ്യാപകമാണ്, പ്രത്യേകിച്ച് ബംഗ്ലാദേശ് വിമോചന യുദ്ധത്തെ തുടർന്നുള്ള വർഷങ്ങളിൽ.
ഉദാഹരണത്തിന്, 1972-ൽ, യുദ്ധസമയത്ത് ബലാത്സംഗം ചെയ്യപ്പെട്ട സ്ത്രീകൾക്ക് ഗർഭഛിദ്രം നടത്താൻ നിയമം അനുവദിച്ചു.
1976-ൽ ബംഗ്ലാദേശ് നാഷണൽ പോപ്പുലേഷൻ പോളിസി ആദ്യ ത്രിമാസത്തിൽ ഗർഭഛിദ്രം നിയമവിധേയമാക്കാൻ ശ്രമിച്ചെങ്കിലും പരാജയപ്പെട്ടു.
1979 മുതൽ, ഗർഭച്ഛിദ്രത്തിന് അനുകൂലമായ ബദലാണ് ആർത്തവ നിയന്ത്രണം, ഗർഭം സ്ഥാപിക്കാൻ കഴിയാത്തതിനാൽ ഇത് നിയമപരമായി അനുവദനീയമാണ്.
2012-ൽ, ബംഗ്ലാദേശിലെ ഡ്രഗ് അഡ്മിനിസ്ട്രേഷൻ മെഡിക്കൽ അബോർഷനുവേണ്ടി മൈഫെപ്രിസ്റ്റോണും മിസോപ്രോസ്റ്റോളും സംയോജിപ്പിക്കുന്നത് നിയമവിധേയമാക്കി.
ആർത്തവ ക്രമം
1979 മുതൽ ബംഗ്ലാദേശിലെ കുടുംബാസൂത്രണ പരിപാടിയുടെ ഭാഗമായി, ആർത്തവ നിയന്ത്രണം എന്നത് ഒരു ആർത്തവം നഷ്ടപ്പെട്ടതിന് ശേഷം ഗർഭിണിയാകുന്നത് അസാധ്യമാക്കുന്നതിന് മാനുവൽ വാക്വം ആസ്പിറേഷൻ ഉപയോഗിക്കുന്ന ഒരു പ്രക്രിയയാണ്.
ഇത് ലളിതവും വിലകുറഞ്ഞ ഉപകരണങ്ങൾ ഉപയോഗിച്ച് ചെയ്യാവുന്നതുമാണ്.
അനസ്തേഷ്യ ഉപയോഗിക്കാതെ തന്നെ നടപടിക്രമവും നടത്തുന്നു.
2013-ൽ ആർത്തവ നിയന്ത്രണത്തെക്കുറിച്ചുള്ള ഒരു പഠനം ബംഗ്ലാദേശിലെ 10 വ്യത്യസ്ത സൗകര്യങ്ങളിൽ നിന്നുള്ള 651 സമ്മതിദായകരായ സ്ത്രീകളിൽ പഠനം നടത്തി, അവർ ആർത്തവ ക്രമം തേടുകയും അവരുടെ ആർത്തവചക്രം ഏകദേശം 63 ദിവസമോ അതിൽ കുറവോ വൈകിയോ ആയിരുന്നു.
അവർക്ക് ഏകദേശം 200 മില്ലിഗ്രാം മിഫെപ്രിസ്റ്റോൺ നൽകി , പിന്നീട് 800 മില്ലിഗ്രാം മിസോപ്രോസ്റ്റോൾ നൽകി .
93% സ്ത്രീകളും ശസ്‌ത്രക്രിയാ ഇടപെടൽ കൂടാതെ ഗർഭപാത്രം ഒഴിപ്പിച്ചതായും 92% സ്ത്രീകളും ഗുളികകളിലും ബാക്കിയുള്ള ചികിത്സയിലും തൃപ്തരാണെന്നും ഗവേഷകർ കണ്ടെത്തി.
ആർത്തവ നിയന്ത്രണ കേന്ദ്രങ്ങൾ കേന്ദ്രീകൃതവും സൗജന്യവുമാണ് എങ്കിലും, സാമൂഹിക സാമ്പത്തിക തടസ്സങ്ങളും സാമൂഹിക കളങ്കവും കാരണം പല സ്ത്രീകൾക്കും ഇപ്പോഴും പ്രവേശനമില്ല.
ഗർഭാവസ്ഥ 10 ആഴ്ചയിൽ കൂടുതലാണെങ്കിൽ കേന്ദ്രങ്ങൾ അധിക ഫീസ് ഈടാക്കുന്നു, കൂടാതെ പല സ്ത്രീകൾക്കും ആർത്തവ നിയന്ത്രണത്തെക്കുറിച്ച് അറിയില്ല അല്ലെങ്കിൽ ഈ നടപടിക്രമത്തോട് പുരുഷ എതിർപ്പ് നേരിടുന്നു.
തൽഫലമായി, ചില സ്ത്രീകൾ നിയമവിരുദ്ധ ഗർഭച്ഛിദ്രത്തിലേക്ക് തിരിയുന്നു.
അമ്മയുടെ ജീവൻ രക്ഷിക്കാൻ ആവശ്യമെങ്കിൽ, ഒരു ആശുപത്രിയിൽ ഒരു ഫിസിഷ്യൻ നിയമപരമായി ഗർഭച്ഛിദ്രം നടത്താം.
സ്വയം ഗർഭഛിദ്രം നടത്തുന്ന സ്ത്രീ ഉൾപ്പെടെ മറ്റേതെങ്കിലും സാഹചര്യങ്ങളിൽ ഗർഭച്ഛിദ്രം നടത്തുന്ന ഒരാൾക്ക് പിഴയും തടവും ശിക്ഷയായി ലഭിക്കും.
ആർത്തവ നിയന്ത്രണം ഒരു സ്ത്രീയെ അവളുടെ അവസാന ആർത്തവത്തിന്റെ 10 ആഴ്ചയ്ക്കുള്ളിൽ അവസാനിപ്പിക്കാൻ അനുവദിക്കുന്നു, എന്നാൽ ഗർഭധാരണം അവസാനിപ്പിക്കുന്നതിനുള്ള സുരക്ഷിതമല്ലാത്ത രീതികൾ വ്യാപകമാണ്.
ഇതിന് മറുപടിയായി, ആർത്തവ നിയന്ത്രണങ്ങൾ ഉൾപ്പെടെയുള്ള ഫെർട്ടിലിറ്റി നിയന്ത്രണത്തെക്കുറിച്ചുള്ള വിവരങ്ങൾ ലഭിക്കുന്നതിന് സ്ത്രീകൾക്കായി ഒരു ഹോട്ട്‌ലൈൻ സൃഷ്ടിച്ചു.
മത്‌ലാബിലെ ഗ്രാമീണ ഉപജില്ലയെക്കുറിച്ച് പഠിച്ച ഗുട്ട്‌മാക്കർ ഇൻസ്റ്റിറ്റ്യൂട്ടിന്റെ ഒരു ലേഖനം അനുസരിച്ച്, സുരക്ഷിതമായ ഫെർട്ടിലിറ്റി നിയന്ത്രണ മാർഗ്ഗങ്ങൾ ലഭ്യമാണെങ്കിലും അനധികൃത ഗർഭച്ഛിദ്രം കൂടുതൽ വ്യാപകമായിക്കൊണ്ടിരിക്കുകയാണ്.
2000 നും 2008 നും ഇടയിൽ, സുരക്ഷിതമല്ലാത്ത ഗർഭഛിദ്രത്തിന്റെ സങ്കീർണതകൾ മൂലം ഒരു സ്ത്രീ മരിക്കാനുള്ള സാധ്യത പ്രസവത്തേക്കാൾ കൂടുതലാണെന്നും, പ്രസവത്തിൽ നിന്നുള്ള മരണനിരക്ക് ആർത്തവസമയത്തെ സങ്കീർണതകൾക്കുള്ള മരണനിരക്കിന് സമാനമാണെന്നും മിസാനുർ റഹ്മാനും ജൂലി ഡാവൻസോയും നടത്തിയ പഠനത്തിൽ തെളിഞ്ഞു.
നിയന്ത്രണം.
1982 നും 1998 നും ഇടയിൽ, വിവാഹിതരായ കൗമാരക്കാരായ പെൺകുട്ടികളെ അപേക്ഷിച്ച് അവിവാഹിതരായ കൗമാരക്കാരായ പെൺകുട്ടികളിൽ ഗർഭച്ഛിദ്രം 35 മടങ്ങ് കൂടുതലാണെന്നും 18 വയസ്സിന് താഴെയുള്ളവരിലും പ്രൈമറി പാസായവരിലും അതിൽ കൂടുതലുള്ളവരിലും ഇത് വളരെ കൂടുതലാണെന്നും മാറ്റ്ലാബിലെ മറ്റൊരു പഠനം കണ്ടെത്തി.
2014ലെ കണക്കനുസരിച്ച്, 15-49 വയസ് പ്രായമുള്ള 1,000 സ്ത്രീകളിൽ 10 എന്നതായിരുന്നു ഗർഭനിരോധനാനന്തര മാർഗമെന്ന നിലയിൽ സ്ത്രീകൾ ആർത്തവ നിയന്ത്രണത്തിൽ പങ്കെടുക്കുന്ന ദേശീയ നിരക്ക്.
പ്രേരിതമായ ഗർഭഛിദ്രത്തിന്റെ ദേശീയ നിരക്ക് 1,000 സ്ത്രീകൾക്ക് ഒരേ പ്രായത്തിലുള്ള ഇടവേളയിൽ 29 ആയിരുന്നു.
2000-ൽ, 15-44 വയസ് പ്രായമുള്ള 1,000 സ്ത്രീകൾക്ക് 4.0 ഗർഭഛിദ്രം നടന്നതായി ഐക്യരാഷ്ട്രസഭ കണക്കാക്കി.
ആർത്തവ നിയന്ത്രണ സേവനങ്ങൾ നൽകുമെന്ന് പ്രതീക്ഷിച്ചിരുന്ന 42% സൗകര്യങ്ങൾ മാത്രമാണ് യഥാർത്ഥത്തിൽ അങ്ങനെ ചെയ്തത്.
ഗ്രാമീണ മേഖലകളിൽ പ്രത്യേകിച്ചും ആശ്രയിക്കുന്ന കേന്ദ്ര ആരോഗ്യ കുടുംബക്ഷേമ കേന്ദ്രങ്ങളിൽ പകുതിയും ഈ സേവനങ്ങൾ നൽകി.
ഗട്ട്‌മാക്കറുടെ അഭിപ്രായത്തിൽ, ഏകദേശം 27% സ്ത്രീകൾ (ഏകദേശം 105,000) പ്രതിവർഷം പുറംതള്ളപ്പെടുന്നു.
കൂടാതെ, 2014 ൽ, വിവാഹിതരായ ബംഗ്ലാദേശി സ്ത്രീകളിൽ ഏകദേശം 50% ആർത്തവ നിയന്ത്രണത്തെക്കുറിച്ച് കേട്ടിട്ടില്ല.
2014-ൽ, ബംഗ്ലാദേശിൽ പ്രതിവർഷം 523,808-നും 769,269-നും ഇടയിൽ ഗർഭച്ഛിദ്രം നടക്കുന്നതായി കണക്കാക്കപ്പെട്ടിരുന്നു.
ബംഗ്ലാദേശിലെ വംശഹത്യ (1971) ഇംഗ്ലീഷ് വിലാസം https://ml.wikipedia.org/wiki/1971_Bangladesh_genocide
1971 മാർച്ച് 26 -ന് പടിഞ്ഞാറേ പാകിസ്താൻ അവരുടെ സംസ്ഥാനമായ കിഴക്കേപാകിസ്താനെതിരെ സ്വയംനിർണ്ണയാവകാശത്തിനായി ശബ്ദമുയർത്തിയതിനെ സൈനികമായി നേരിടാൻ തുടങ്ങിയ നടപടിയാണ് ബംഗ്ലാദേശിലെ വംശഹത്യ (1971 Bangladesh genocide) എന്ന് അറിയപ്പെടുന്നത്.
9 മാസം നീണ്ടുനിന്ന ഓപ്പറേഷൻ സേർച്‌ലൈറ്റ് എന്നു പേരിട്ട ഈ സൈനികനടപടിയിൽ പാകിസ്താന്റെ സൈന്യം അവരുടേ പിന്തുണയുള്ള അർദ്ധസൈനികരും കൃത്യമായ പദ്ധതിയോടെ 300000 -നും 30 ലക്ഷത്തിനും ഇടയിൽ (കിഴക്കൻ)ബംഗാളികളെ കൊല്ലുകയും രണ്ടു ലക്ഷത്തിനും നാലു ലക്ഷത്തിനും ഇടയിൽ ബംഗാളി സ്ത്രീകളെ വംശഹത്യ ലക്ഷ്യം വച്ചുകൊണ്ടു ബലാൽസംഘം ചെയ്യുകയും ചെയ്തു.
അതിനൊപ്പം തന്നെ വിഭജനകാലത്ത് ഇന്ത്യയിൽനിന്നും കിഴക്കൻ പാകിസ്താനിലേക്ക് പോയ ഉർദു സംസാരിക്കുന്നവരും ബംഗാളികളും തമ്മിലും വംശീയ ലഹളകൾ ഉണ്ടായി.
ഇങ്ങനെ ബംഗ്ലാദേശ് സ്വതന്ത്രമായ സംഭവങ്ങൾക്കിടയിൽ നടന്നവ വംശഹത്യ തന്നെയാണെന്ന് ഇപ്പോൾ അംഗീകരിക്കപ്പെട്ടിട്ടുണ്ട്.
അവലംബം പുറത്തേക്കുള്ള കണ്ണികൾ 1971 Bangladesh genocide എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബംഗ്ലാദേശ് അവാമി ലീഗ് ഇംഗ്ലീഷ് വിലാസം https://ml.wikipedia.org/wiki/Bangladesh_Awami_League
ബംഗ്ലാദേശിലെ പ്രധാനപ്പെട്ട രാഷ്ട്രീയപാർട്ടികളിൽ ഒന്നാണ് ബംഗ്ലാദേശ് അവാമിലീഗ് .
(ബംഗ്ലാ:বাংলাদেশ আওয়ামী লীগ).2014ലെ തിരഞ്ഞെടുപ്പിൽ ഭൂരിപക്ഷം നേടിയ അവാലി ലീഗ് തന്നെയാണ് ഇപ്പോഴത്തെ ബംഗ്ലാദേശ് സർക്കാരിന് നേതൃത്വം നൽകുന്നതും.
പൂർവ പാകിസ്താനിലെ ധാക്കയിൽ 1949നാണ് ബംഗ്ലാദേശ് അവാമിലീഗ് രൂപീകരിച്ചത്.
മൗലാനാ അബ്ദുൽ ഹമീദ് ഖാൻ ഭാഷാനി ,യാർ മൊഹമ്മദ് ഖാൻ,ഷംസുൽ ഹക്ക്, ഹുസൈൻ ഷഹീദ് സുഹ്രവർദി എന്നിവരായിരുന്നു പ്രധാന നേതാക്കൾ.
ബംഗ്ലാദേശിലെ വിദ്യാഭ്യാസം
ബംഗ്ലാദേശിലെ വിദ്യാഭ്യാസത്തിനു മൂന്നു തലമുണ്ട്.
അത് സർക്കാർ സബ്സിഡിയോടെയാണ് പ്രവർത്തിക്കുന്നത്.
ബംഗ്ലാദേശ് സർക്കാർ ആണ് അവിടത്തെ പ്രാഥമികവും ദ്വിതീയവും ഉന്നതവുമായ മിക്ക വിദ്യാഭ്യാസ സ്ഥാപനങ്ങളും നടത്തുന്നത്.
അനേകം സ്വകാര്യ വിദ്യാലയങ്ങൾക്കും ഭാഗികമായ ഫണ്ടു നൽകുന്നുണ്ട്.
ബംഗ്ലാദേശിലെ യൂണിവേഴ്സിറ്റി ഗ്രാന്റ്സ് കമ്മിഷൻ 15 സർവ്വകലാശാലകൾക്കു ഫണ്ടു നൽകുന്നു.
ബംഗ്ലാദേശ് ഐക്യരാഷ്ട്ര സഭയുടെ "എല്ലാവർക്കും വിദ്യാഭ്യാസം" എന്ന ലക്ഷ്യത്തെ പിൻപറ്റി പ്രവർത്തിച്ചുവരുന്ന രാജ്യമാണ്.
അതുകൂടാതെ, ഐക്യരാഷ്ട്ര സഭയുടെ സഹസ്രാബ്ദ വികസന ലക്ഷ്യം ( Millennium Development Goals (MDG)വും ലഖ്യം വയ്ക്കുന്ന പ്രവർത്തനങ്ങൾ നടത്തിവരുന്നുണ്ട്.
അതുപോലെ മറ്റു വിദ്യാഭ്യാസ സംബന്ധിയായ അന്താരാഷ്ട്ര ലക്ഷ്യങ്ങളേയും ഈ രാജ്യം പിന്തുടരുന്നു.
ബംഗ്ലാദേശിന്റെ വിദ്യാഭ്യാസ നയം ഉൾക്കൊള്ളുന്ന ആർട്ടിക്കിൾ 17 അനുസരിച്ച് അവിടത്തെ എല്ലാ കുട്ടികൾക്കും സൗജന്യവും നിർബന്ധിതവുമായ വിദ്യാഭ്യാസം നൽകാൻ ആ രാജ്യം ബാദ്ധ്യതപ്പെട്ടിരിക്കുന്നു.
വിദ്യാഭ്യാസ സംവിധാനം A Bangladesh education system chart